
REFERAT DE APROBARE
privind aprobarea contractului de asociere în participație între Municipiul Drobeta Turnu Severin și SC MAGIC SKATES SRL în vederea exploatării Patinoarului pe gheață naturală din Zona de promenadă, strada Crișan

      În conformitate cu prevederile art. 129 alin,9 lit, (a) din OUG nr. 57 privind Codul Administrativ  ”În exercitarea atribuțiilor prevăzute la alin. (2) lit. e), consiliul local:a) hotărăște, în condițiile legii, cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public local;”.
	În acest context a fost analizată solicitarea nr. 27073/23.07.2025 emisă de către SC MAGIC SKATES SRL privind acordarea în folosință pe perioada Târgului de Crăciun a patinoarului natural situat în Zona de Promenadă Crișan, ajungându-se la concluzia că forma cea mai eficientă de valorificare a patinoarului în sezonul de iarnă este asocierea în participație realizată în conformitate cu dispozițiile art. 1949-1954 din Legea nr. 287/2009 privind Codul civil.
	În luarea acestei decizii a fost luată în considerare și situația financiară pentru Patinoarul Drobeta Turnu Severin în sezonul 2024-2025 , situație în care s-a constatat că la veniturile realizate de 63140 lei au existat costuri de funcționare de 175460 lei, autoritatea administrației publice locale nemaiputând să continue o activitate bazată pe pierderi, fiind în mod evident necesară identificarea unor soluții de rentabilizare a activității respective.
	Asocierea dintre Municipiul Drobeta Turnu Severin și SC MAGIC SKATES SRL se va realiza în baza unui contract încheiat între cele două entități care vor avea următoarea participație:
· Municipiul Drobeta Turnu Severin contribuie în cadrul asocierii cu terenul în suprafață de 809 mp din Zona de Promenadă Strada Crișan, conform planului de amplasament existent, precum și cu instalațiile (serpentinele) de producere a gheții;
· SC MAGIC SKATES SRL va contribui prin punerea la dispoziția asocierii a mijloacelor materiale, respectiv înlocuirea agregatului frigorific, aprovizionarea agentului de răcire la concentrația și densitatea corespunzătoare funcționării în parametrii optimi ai instalației, suplimentarea numărului de patine cu 242 de perechi, dotarea spațiului cu suporți ajutători pentru persoanele începătoare în activitatea de patinaj, asigurarea unui ambient muzical plăcut și adecvat patinajului, precum și renovarea obiectivului acolo unde este necesar;
· de asemenea SC MAGIC SKATES SRL va achita din activitatea proprie, lunar o sumă în cuantum de 7000 de lei, plata efectuându-se astfel : 50% din valoarea totală anticipat la începerea sezonului în termen de 5 zile lucrătoare de la data emiterii facturii și 50% din valoarea totală în termen de 5 zile  lucrătoare de la data încetării activității din sezonul respectiv, data urmând să fie comunicată asociatului participant a doua zi după încetarea activității sezoniere.

Drept urmare în conformitate cu dispozițiile art. 129 ain.1, alin.2 lit.(c), alin. 9 lit.(a) respectiv art. 139 alin.3 lit.(g) din OUG nr. 57/2019 privind Codul administrativ propun spre dezbatere și aprobare consiliului local proiectul de hotărâre privind aprobarea contractului de asociere în participație între Municipiul Drobeta Turnu Severin și SC MAGIC SKATES SRL în vederea exploatării Patinoarului pe gheață naturală din Zona de promenadă, strada Crișan.







..................................    .      INIȚIATOR,
                                                  VICEPRIMAR					                         .....................................          DANIEL CÎRJAN

